নেহা কিৰপাল

নেহা কিৰপাল ()এগৰাকী ভাৰতীয় সামাজিক উদ্যোগী মহিলা। কলা আৰু মানসিক স্বাস্থ্যৰ কামৰ বাবে তেওঁ পৰিচিত। ২০০৮ চনত তেওঁ ইণ্ডিয়া আৰ্ট ফেয়াৰ প্ৰতিষ্ঠা কৰে,  লগতে তেওঁ আমাহা নামৰ মানসিক স্বাস্থ্য সংস্থা এটাৰো সহ-প্ৰতিষ্ঠাপক।  ভাৰত চৰকাৰে ভাৰতৰ মহিলাৰ বাবে আগবঢ়োৱা সৰ্বোচ্চ অসামৰিক সন্মান নাৰী শক্তিৰ সন্মানেৰে তেওঁক সন্মানিত কৰে ৷ 

 প্ৰাথমিক জীৱন আৰু শিক্ষা 
ভাৰতৰ নতুন দিল্লীত জন্মগ্ৰহণ কৰা নেহা কিৰপালে দিল্লীতেই শৈশৱ কটাইছিল। চৰ্দাৰ পেটেল বিদ্যালয়ত স্কুলিয়া শিক্ষা গ্ৰহণ কৰি  পিছলৈ দিল্লীৰ লেডী শ্ৰী ৰাম কলেজত ৰাজনীতি বিজ্ঞান বিভাগত অধ্যয়ন কৰিছিল।  স্কুলীয়া আৰু বিশ্ববিদ্যালয়ৰ সময়ছোৱাত SPIC MACAYৰ সৈতে তেওঁ জড়িত আছিল।  লণ্ডনৰ কলা বিশ্ববিদ্যালয়ৰ পৰা বিপণনত স্নাতকোত্তৰ ডিগ্ৰী লাভ কৰে।  

 কেৰিয়াৰ 
২০০৮ চনত কিৰপালে ইণ্ডিয়া আৰ্ট ফেয়াৰ (পূৰ্বতে ইণ্ডিয়া আৰ্ট ফেয়াৰ চামিট্) প্ৰতিষ্ঠা কৰে। সমসাময়িক শিল্পৰ ওপৰত গুৰুত্ব আৰোপ কৰাৰ বাবে এই মেলা পৰিচিত।   ভাৰতৰ শিল্প বজাৰ পুনৰুজ্জীৱিত কৰাৰ কৃতিত্ব তেওঁক দিয়া হৈছিল। Mishra, Arunima (31 August 2014). "Neha Kirpal is behind the revival of Indian art market". Business Today. ২০১৭ চনৰ আগষ্ট মাহত কোম্পানীটোৰ ১০% অংশীদাৰিত্ব ৰাখি তেওঁ পদত্যাগ কৰে।  তাৰ পিছত ছুইজাৰলেণ্ডৰ এমচিএইচ গ্ৰুপক নিজৰ কলা ব্যৱসায় বিক্ৰী কৰে।  

তেখেতে ফেডাৰেচন অৱ ইণ্ডিয়ান চেম্বাৰ্ছ অৱ কমাৰ্চ এণ্ড ইণ্ডাষ্ট্ৰীৰ (এফআইচিচিআই) নেচনেল এডভাইজাৰী কমিটি ফৰ আৰ্টত কাৰ্যনিৰ্বাহ কৰিছিল। 

২০১৯ চনত কিৰপালে অমিত মালিকৰ সৈতে আমাহা হেল্থ (পূৰ্বৰ ইনাৰহাউৰ)ত যোগদান কৰে। আমাহা হেল্থ হৈছে সমগ্ৰ ভাৰততে থেৰাপী প্ৰদান কৰা এটা মানসিক স্বাস্থ্য সংস্থা। Ashrafi, Md Salman (9 January 2024). "Mental health startup Amaha raises $4.4 Mn in Series A". Entrackr.  

২০২৪ চনত তেওঁ ডাঃ নন্দিনী মুৰালীৰ সৈতে সহ-লেখিকা হিচাপে  "মেণ্টেল হেল্থ্: লাইভড্ এক্সপেৰিয়েন্স অৱ ৰেজিলেন্স এণ্ড হ'প" গ্ৰন্থ প্ৰকাশ কৰে। 

 বঁটা 
২০১২ চনত কিৰপালক ইণ্ডিয়া টুডেৰ ২৫ গৰাকী শক্তিশালী মহিলাৰ তালিকাত অন্তৰ্ভুক্ত কৰা হৈছিল।  ২০১৪ আৰু ২০১৫ চনত ফৰ্চুন ইণ্ডিয়াই তেওঁক ৪০ বছৰ অনুৰ্ধৰ ৪০ৰ তালিকাত স্থান দিছিল।    ২০১৪ চনত ইণ্ডিয়া টুডেৰ পৰা আটাইতকৈ শক্তিশালী মহিলা বঁটা লাভ কৰে।  বিজনেছ টুডে আলোচনীয়ে ২০১২-১৪ চনৰ বাবে তেওঁক "বিজনেছৰ আটাইতকৈ শক্তিশালী মহিলা" হিচাপে ঘোষণা কৰে।    ২০১৪ চনত ফৰ্বছ ইণ্ডিয়া আৰ্ট এৱাৰ্ডত কিৰপালে বছৰৰ আৰ্ট এণ্টাৰপ্ৰেনিউৰ আছিল। 

২০১৫ চনত নাৰী শক্তি সন্মানেৰে সন্মানিত হৈছিল ৷ ভাৰত চৰকাৰৰ মহিলা আৰু শিশু উন্নয়ন মন্ত্ৰালয়ে এই বঁটা প্ৰদান কৰে আৰু আন্তঃৰাষ্ট্ৰীয় নাৰী দিৱসৰ দিনা ভাৰতৰ ৰাষ্ট্ৰপতি প্ৰণৱ মুখাৰ্জীয়ে তেওঁক এই বঁটা প্ৰদান কৰিছিল৷ Jain, Shantanu (10 March 2015). "Neha Kirpal, Director, India Art Fair receives Nari Shakti Award from the President". Business World. একে বছৰতে তেওঁক বিশ্ব অৰ্থনৈতিক মঞ্চই ভাৰতৰ যুৱ গ্ল'বেল লিডাৰ হিচাপে নিৰ্বাচিত কৰে আৰু  এনডিটিভিৰ দ্বাৰা তেওঁক ২০১৫ চনৰ ইণ্ডিয়ান অৱ দ্য ইয়েৰ বঁটা প্ৰদান কৰা হয়।  ২০১৭ চনত কিৰপাল এপ'ল ' আলোচনীৰ "৪০ আণ্ডাৰ ৪০ গ্ল'বেল"ত অন্তৰ্ভুক্ত আছিল। 

অনন্ত এছপেন চেণ্টাৰৰ কমলনয়ন বাজাজ ফেল'শ্বিপৰ তেওঁ ফেলো আছিল।  ২০১৮ চনত আইজেনহাৱাৰ ইনোভেচন ফেলো হিচাপে নিৰ্বাচিত হয়।  চিএনবিচি টিভি১৮য়ে ২০২৪ চনত ‘ফিউচাৰ ফিমেল ফৰৱাৰ্ড’ৰ দ্বিতীয় ছিজনত লিংগ সমতা প্ৰচাৰৰ বাবে তেওঁৰ কথা উল্লেখ কৰিছিল। 

 তথ্যসূত্ৰসমূহ 

শ্ৰেণী:নাৰী শক্তি পুৰস্কাৰ বিজয়ী
শ্ৰেণী:জীৱিত ব্যক্তি